钦定古今图书集成/明伦汇编/官常典/第612卷 > 贾宗
## 钦定古今图书集成/明伦汇编/官常典/第612卷 > 贾宗

按《后汉书贾复传》：“复子宗为即墨侯，字武孺，少有操
行，多智略。初拜郎中，稍迁，建初中为朔方太守。旧内
郡徙人在边者，率多贫弱，为居人所仆役，不得为吏。
宗擢用其任职者，与边吏参选，转相监司，以擿发其
奸，或以功次补长吏，故各愿尽死。匈奴畏之，不敢入
塞。征为长水校尉。宗兼通儒术，每䜩见，常使与少府”
丁鸿等论议于前。章和二年，卒，朝廷愍惜焉。子参嗣。